Source: https://www.rup.ee/pluss/e-ajakiri/02-23-2016/tagasin-ude-igus
Timestamp: 2020-06-04 23:57:11+00:00

Document:
Tagasinõudeõigus - Pluss
http://www.riigikohus.ee/?id=11&tekst=RK/3-2-1-163-15
Riigikohtu 25.01.2016 lahend nr 3-2-1-163-15
LKindlS § 48 lg 2 p 4
AS X (hageja) esitas maakohtule hagi isiku X (kostja) vastu, milles nõudis kindlustushüvitise ja kahjukäsitluskulu väljamõistmist. Hagiavalduse kohaselt toimus liiklusõnnetus, millest tekkinud varalise kahju hageja kui kindlustusandja hüvitas. Kostja oli liiklusõnnetuses osalenud auto omanik ja kindlustusvõtja. Hageja esitas kostja vastu tagasinõude, kuna autot juhtinud isikul ei olnud liiklusõnnetuse ajal juhtimise õigust.
Maakohus jättis hagi rahuldamata. Hageja esitas apellatsioonkaebuse. Ringkonnakohus tühistas maakohtu otsuse ja saatis asja uueks läbivaatamiseks maakohtule. Kostja esitas kassatsioonkaebuse ringkonnakohtu otsuse peale. Kassatsiooniastmes vaieldi selle üle, kas hagejal kui kindlustusandjal on kostja vastu LKindlS § 48 lg 2 p 4 alusel tagasinõude õigus juhul, kui liiklusõnnetuse toimumise ajal oli autojuhi esmane juhiluba selle kehtivusaja möödumise tõttu muutunud kehtetuks.
1. Kolleegium nõustus maakohtu seisukohaga, et LKindlS § 48 lg 2 p 4 eesmärk on anda kindlustusandjale tagasinõudeõigus eelkõige olukorras, kus sõidukit juhtinud isiku rikkumise tõttu suureneb kahjuliku tagajärje saabumise tõenäosus. LKindlS § 48 lg 2 p 4 kohaldamisel ehk tagasinõude olemasolu üle otsustamisel on juhtimisõiguse peatumise ja peatamise eristamine oluline üksnes siis, kui tagasinõue esitatakse auto omaniku (valdaja) vastu olukorras, kus ta ise juhtis autot, mitte aga olukorras, kus ta oli juhtimise teisele isikule üle andnud.
2. Kolleegium leidis, et juhiloa kehtivuse lõppemine ei ole juhtimisõiguse puudumine LKindlS § 48 lg 2 p 4 mõttes ja LKindlS § 48 lg 2 p 4 kolmas alternatiiv ei võimalda esitada tagasinõuet auto omaniku vastu isegi siis, kui ta andis juhtimisõiguse üle isikule, kelle juhtimisõigus oli peatatud. Isikul, kellele juhtimisõigus üle anti, oli vastava kategooria sõiduki juhtimise õigus LKindlS § 48 lg 2 p 4 mõttes.

References: § 48
 § 48
 § 48
 § 48
 § 48
 § 48
 § 48